

# INSTITUCIONI I PRESIDENTIT TË REPUBLIKËS

**SHPALLJE PËR LËVIZJE PARALELE DHE PRANIMIN NË SHËRBIMIN CIVIL NË KATEGORINË EKZEKUTIVE**

Në zbatim të nenit 22, kreu IV dhe nenit 25, kreu V të ligjit nr. 152/2013, “Për nëpunësin civil”, i ndryshuar, kreut II, IV dhe VII të vendimit të Këshillit të Ministrave nr. 243, datë 18.3.2015, “Për pranimin, lëvizjen paralele, periudhën e provës dhe emërimin në kategorinë ekzekutive”, i ndryshuar, Institucioni i Presidentit të Republikës hap procedurat për plotësimin e 1 (një) vendi vakant në administratën e tij, në pozicionin si vijon:

* “Specialist” në Drejtorinë e TIK, Drejtoria e Përgjithshme e Shtetësive dhe TIK.
	+ Kategoria/klasa e pagës VI-1, niveli i kualifikimit 1 ose 2.

*Pozicioni më sipër, i ofrohet fillimisht nëpunësve civilë të së njëjtës kategori për procedurën e lëvizjes paralele! Vetëm në rast se në përfundim të procedurës së lëvizjes paralele, rezulton se ky pozicion është ende vakant, ai është i vlefshëm për konkurimin nëpërmjet procedurës*

*së pranimit në shërbimin civil në kategorinë ekzekutive.*

## Për të dy procedurat (lëvizje paralele dhe pranimi në shërbimin civil në kategorinë ekzekutive) mund të aplikohet në të njëjtën kohë!

Afati për dorëzimin e dokumentacionit për: LËVIZJE PARALELE **20.10.2025**

Afati për dorëzimin e dokumentacionit për:

PRANIMIN NË SHËRBIMIN CIVIL NË KATEGORINË EKZEKUTIVE **23.10.2025**

* **Përshkrimi i përgjithshëm i punës për pozicionin “Specialist” në Drejtorinë e TIK, Drejtoria e Përgjithshme e Shtetësive dhe TIK.**

Specialisti në Drejtorinë e TIK kryen këto detyra:

* siguron funksionimin e pandërprerë të sistemeve kompjuterike, serverëve, rrjetit të brendshëm dhe pajisjeve elektronike të Institucionit të Presidentit të Republikës;
* administron sistemet operative, programet e instaluara, licencat dhe akseset e përdoruesve në përputhje me politikat e sigurisë së informacionit;
* ndjek dhe zbaton masat për mbrojtjen e të dhënave dhe sigurinë kibernetike, në përputhje me legjislacionin përkatës dhe udhëzimet e Agjencisë Kombëtare të Shoqërisë së Informacionit (AKSHI);
* kryen instalimin, konfigurimin dhe mirëmbajtjen e pajisjeve kompjuterike, printerëve, pajisjeve të rrjetit dhe sistemeve të tjera të teknologjisë së informacionit në institucion;
* ndjek mirëmbajtjen e rrjetit kompjuterik dhe pajisjeve elektronike për të garantuar funksionalitetin e tyre optimal;
* monitoron dhe mirëmban bazat e të dhënave dhe sistemet e brendshme të informacionit, duke siguruar integritetin dhe ruajtjen e të dhënave;
* ndihmon strukturat e tjera të institucionit në përdorimin e sistemeve elektronike, aplikacioneve zyrtare, programeve të komunikimit dhe platformave digjitale;
* mbështet proceset e dixhitalizimit dhe automatizimit të shërbimeve të institucionit, në bashkëpunim me strukturat përkatëse;
* asiston në administrimin e faqeve zyrtare të institucionit dhe komunikimit elektronik ndërinstitucional, në përputhje me rregullat e sigurisë dhe transparencës;
* zbaton procedurat e kopjimit rezervë (“backup”) dhe rikuperimit të të dhënave në rast defekti ose emergjence;
* bashkëpunon me strukturat e sigurisë për verifikimin e aksesit në rrjet dhe mbrojtjen nga ndërhyrjet e paautorizuara;
* përgatit raporte periodike mbi gjendjen e sistemeve TIK, nevojat për përmirësim dhe masat teknike të ndërmarra;
* merr pjesë në hartimin e specifikimeve teknike për prokurimet që lidhen me pajisje kompjuterike, sisteme rrjeti dhe programe informatike;
* siguron ruajtjen, mirëmbajtjen dhe arkivimin elektronik të dokumenteve teknike dhe të dhënave digjitale;
* ndjek zhvillimet bashkëkohore në fushën e TIK-ut dhe propozon përmirësime për sistemet ekzistuese;
* kryen çdo detyrë tjetër që i ngarkohet nga eprorët.

# LËVIZJA PARALELE

Kanë të drejtë të aplikojnë për këtë procedurë vetëm nëpunësit civilë të së njëjtës kategori, nëpunës civilë të kategorisë ekzekutive, në të gjitha institucionet, pjesë e shërbimit civil.

# I/1. KUSHTET PËR LËVIZJEN PARALELE DHE KRITERET E VEÇANTA

## Kushtet minimale që duhet të plotësojë kandidati për këtë procedurë janë:

* + - të jetë nëpunës civil i konfirmuar në kategorinë ekzekutive;
		- të ketë, dy vlerësimet e fundit “Mirë” apo “Shumë mirë”;
		- të mos ketë masë disiplinore në fuqi;
		- të plotësojë kushtet dhe kriteret e veçanta të përcaktuara në shpalljen për konkurrim.

## Kriteret e përgjithshme që duhet të plotësojë kandidati për këtë procedurë janë:

* + - Të jetë shtetas shqiptar;
		- Të ketë zotësi të plotë për të vepruar;
		- Të zotërojë gjuhën shqipe, të shkruar dhe të folur;
		- Të jetë në kushte shëndetësore që e lejojnë të kryejë detyrën përkatëse;
		- Të mos jetë dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
		- Ndaj tij të mos jetë marrë masa disiplinore e largimit nga shërbimi civil, që nuk është shuar sipas këtij ligji.

## Kriteret e veçanta që duhet të plotësojë kandidati për këtë procedurë janë:

* + - Të zotërojë diplomë të nivelit “Master Shkencor” apo “Master Profesional” në Shkenca Informatike/Kompjuterike/Matematike (Inxhinieri), ose të barasvlershme me to, sipas legjislacionit në fuqi për arsimin e lartë;
		- Të ketë jo më pak se 2 (dy) vite përvojë pune;
		- Të zotërojë njohuri shumë të mira të teknologjisë kompjuterike dhe programeve të sigurisë;
		- Të zotërojë njohuri të mira të gjuhës angleze;
		- Kualifikimet/trajnimet afatshkurtra, brenda ose jashtë vendit, përbëjnë avantazh.

# I/2. DOKUMENTACIONI, MËNYRA DHE AFATI I DORËZIMIT

Kandidatët që shprehin interesin për të aplikuar duhet të dorëzojnë, me postë ose dorazi, pranë Institucionit të Presidentit të Republikës këto dokumente:

* Kërkesë me shkrim për vendin vakant që konkurron;
* Jetëshkrim të përditësuar me të dhëna të plota dhe të sakta;
* Kopje të njëhsuar të diplomës së bashku me listën e notave. Diplomat që janë marrë jashtë vendit, duhet të jenë njohur paraprakisht pranë institucionit përgjegjës për njehsimin e diplomave, sipas legjislacionit në fuqi;
* Fotokopje të letërnjoftimit;
* Fotokopje e librezës së punës e plotësuar, (të gjitha faqet që vërtetojnë eksperiencën në punë);
* Vërtetim/Raport mjeko ligjor që janë të aftë për punë;
* Dëshmi penaliteti;
* Vërtetim/vendim të statusit që mbajnë në shërbimin civil si “nëpunës civil të konfirmuar të kategorisë ekzekutive”;
* Vërtetim që nuk kanë masë disiplinore në fuqi;
* Fotokopje të dy vlerësimeve të fundit të rezultateve në punë;
* Dëshmi të njohjes së gjuhës së huaj angleze;
* Çdo dokument tjetër që vërteton plotësimin e kritereve të mësipërme, si dhe trajnime, kualifikime, arsim shtesë, vlerësime pozitive të përmendura në jetëshkrim.

**Dokumentacioni duhet të dorëzohet, me postë ose dorazi, pranë Institucionit të Presidentit të Republikës, sipas kërkesave të përcaktuara në shpallje, brenda datës 20.10.2025.**

# I/3. FAZAT E VERIFIKIMIT

1. Në datën 22.10.2025 do të shpallet lista e vlerësimit paraprak të kandidatëve që do të vazhdojnë konkurimin në faqen zyrtare të Institucionit të Presidentit të Republikës [www.president.al](http://www.president.al/) dhe në portalin “Shërbimi Kombëtar i Punësimit”. Kandidatët e shpallur në listën e publikuar janë ata që plotësojnë kushtet minimale të lëvizjes paralele dhe kriteret e veçanta, të kërkuara më sipër.
2. Kandidatët e skualifikuar do të njoftohen me e–mail. Ankesat nga kandidatët e pakualifikuar paraqiten në Njësinë Përgjegjëse në Institucionin e Presidentit të Republikës, brenda 3 (tri) ditëve kalendarike nga data e njoftimit individual dhe ankuesi merr përgjigje brenda 5 (pesë) ditëve kalendarike nga data e depozitimit të saj.
3. Në datën 28.10.2025 do të shpallet lista e verifikimit të kandidatëve që do të vazhdojnë konkurimin pas procesit ankimor (nëse ka) në faqen zyrtare të Institucionit të Presidentit të Republikës [www.president.al](http://www.president.al/) dhe në portalin “Shërbimi Kombëtar i Punësimit”. Kandidatët e shpallur në listën e verifikimit janë ata që plotësojnë kushtet minimale të lëvizjes paralele dhe kriteret e veçanta, të kërkuara më sipër.

# I/4. KONKURIMI

1. Konkurimi, intervista e strukturuar me gojë do të zhvillohet në datën 30.10.2025, ora 11:00, në mjediset e Institucionit të Presidentit të Republikës.
2. Kandidatët do të vlerësohen nga “Komisioni i Brendshëm për Lëvizjen Paralele” i ngritur pranë Institucionit të Presidentit të Republikës.

Kandidatët gjatë intervistës së strukturuar me gojë, do të vlerësohen lidhur me:

* + Eksperiencën e tyre;
	+ Njohuritë, aftësitë dhe kompetencën lidhur me fushën profesionale;
	+ Njohjen e kuadrit ligjor;
	+ Vizioni, motivimi dhe pritshmërinë e tyre për karrierën.

Totali i pikëve të vlerësimit të kandidatit është 100, të cilat ndahen përkatësisht:

* + 40 pikë për dokumentacionin e dorëzuar, i ndarë në: 20 pikë përvojë, 10 pikë për trajnime apo kualifikime të lidhura me fushën përkatëse, dhe 10 pikë për çertifikimin pozitiv ose për vlerësimet e rezultateve individuale në punë në rastet kur procesi i çertifikimit nuk është kryer;
	+ 60 pikë intervista me gojë.
1. Njësia përgjegjëse pranë Institucionit të Presidentit të Republikës do të njoftojë kandidatët për rezultatin e konkurrimit, brenda datës 31.10.2025 në mënyrë individuale (nëpërmjet adresës e-mail). Ankesat (nëse ka) nga kandidatët për rezultatin e pikëve, paraqiten në “Komisionin e Brendshëm për Lëvizjen Paralele” (KBLP), brenda 3 ditëve kalendarike nga data e njoftimit individual dhe ankuesi merr përgjigje brenda 3 ditëve kalendarike nga data e depozitimit të saj.

ç) Njësia përgjegjëse, pas përfundimit të procedurave të ankimimit, shpall fituesin (me 70 pikë e lartë), në portalin “Shërbimi Kombëtar i Punësimit”, dhe në faqen zyrtare të Institucionit të Presidentit të Republikës [www.president.al,](http://www.president.al/) brenda datës 4.11.2025.

***Vetëm në rast se pozicioni i renditur në fillim të kësaj shpalljeje, në përfundim të procedurës së lëvizjes paralele, rezulton se është ende vakant, ai është i vlefshëm për konkurimin nëpërmjet pranimit në shërbimin civil në kategorinë ekzekutive.***

# PRANIMI NË SHËRBIMIN CIVIL NË KATEGORINË EKZEKUTIVE

Kanë të drejtë të aplikojnë për këtë procedurë të gjithë kandidatët nga jashtë shërbimit civil.

# II/1. KUSHTET PËR PRANIMIN NË SHËRBIMIN CIVIL NË KATEGORINË EKZEKUTIVE

## Kriteret e përgjithshme që duhet të plotësojë kandidati për këtë procedurë janë:

* + - Të jetë shtetas shqiptar;
		- Të ketë zotësi të plotë për të vepruar;
		- Të zotërojë gjuhën shqipe, të shkruar dhe të folur;
		- Të jetë në kushte shëndetësore që e lejojnë të kryejë detyrën përkatëse;
		- Të mos jetë dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
		- Ndaj tij të mos jetë marrë masa disiplinore e largimit nga shërbimi civil, që nuk është shuar sipas këtij ligji.

## Kriteret e veçanta që duhet të plotësojë kandidati për këtë procedurë janë:

* + - Të zotërojë diplomë të nivelit “Master Shkencor” apo “Master Profesional” në Shkenca Informatike/Kompjuterike/Matematike (Inxhinieri), ose të barasvlershme me to, sipas legjislacionit në fuqi për arsimin e lartë;
		- Të ketë jo më pak se 2 (dy) vite përvojë pune;
		- Të zotërojë njohuri shumë të mira të teknologjisë kompjuterike dhe programeve të sigurisë;
		- Të zotërojë njohuri të mira të gjuhës angleze;
		- Kualifikimet/trajnimet afatshkurtra, brenda ose jashtë vendit, përbëjnë avantazh.

# II/2. DOKUMENTACIONI, MËNYRA DHE AFATI I DORËZIMIT

Kandidatët që shprehin interesin për të aplikuar duhet të dorëzojnë, me postë ose dorazi, pranë Institucionit të Presidentit të Republikës këto dokumente:

* Kërkesë me shkrim për vendin vakant që konkurron;
* Jetëshkrim të përditësuar me të dhëna të plota dhe të sakta;
* Kopje të njëhsuar të diplomës së bashku me listën e notave. Diplomat që janë marrë jashtë vendit, duhet të jenë njohur paraprakisht pranë institucionit përgjegjës për njehsimin e diplomave, sipas legjislacionit në fuqi;
* Fotokopje të letërnjoftimit;
* Fotokopje e librezës së punës e plotësuar, (të gjitha faqet që vërtetojnë eksperiencën në punë);
* Vërtetim/Raport mjeko ligjor që janë të aftë për punë;
* Dëshmi penaliteti;
* Dëshmi të njohjes së gjuhës së huaj angleze;
* Çdo dokument tjetër që vërteton plotësimin e kritereve të mësipërme, si dhe kualifikime, arsim shtesë, të përmendura në jetëshkrim.

**Dokumentacioni duhet të dorëzohet, me postë ose dorazi, pranë Institucionit të Presidentit të Republikës, sipas kërkesave të përcaktuara në shpallje, brenda datës 23.10.2025.**

# II/3. FAZAT E VERIFIKIMIT

1. Në datën 24.10.2025 do të shpallet lista e vlerësimit paraprak të kandidatëve që do të vazhdojnë konkurimin, në faqen zyrtare të Institucionit të Presidentit të Republikës [www.president.al](http://www.president.al/) dhe në portalin “Shërbimi Kombëtar i Punësimit”. Kandidatët e shpallur në listën e publikuar janë ata që plotësojnë kriteret e përgjithshme dhe kriteret e veçanta, të kërkuara më sipër.
2. Kandidatët e skualifikuar do të njoftohen me e–mail. Ankesat nga kandidatët e pakualifikuar paraqiten pranë Njësisë Përgjegjëse të Institucionit të Presidentit të Republikës, brenda 5 ditëve kalendarike nga data e njoftimit individual dhe ankuesi merr përgjigje brenda 5 ditëve kalendarike nga data e depozitimit të saj.
3. Në datën 30.10.2025 do të shpallet lista e verifikimit të kandidatëve që do të vazhdojnë konkurimin pas procesit ankimor në faqen zyrtare të Institucionit të Presidentit të Republikës [www.president.al](http://www.president.al/) dhe në portalin “Shërbimi Kombëtar i Punësimit”. Kandidatët e shpallur në listën e verifikimit janë ata që plotësojnë kriteret e pergjjthshme dhe të veçanta, të kërkuara më sipër.

# II/4. KONKURIMI

1. Konkurrimi, testimi me shkrim dhe intervista e strukturuar me gojë do të zhvillohen në datën 13.11.2025, ora 10:00, në mjediset e Institucionit të Presidentit të Republikës.

Kandidatët do të vlerësohen me shkrim mbi njohuritë në lidhje me:

* + Kushtetutën e Republikës së Shqipërisë;
	+ Ligjin nr. 44/2015 “Kodi i Procedurave Administrative i Republikës së Shqipërisë”;
	+ Ligji nr. 25/ 2024, “Për sigurinë kibernetike”;
	+ Ligjin nr. 152/2013, “Për Nëpunësin Civil”, i ndryshuar;
	+ Ligjin nr. 9131, datë 8.9.2003, “Për rregullat e etikës në administratën publike”.

Kandidatët gjatë intervistës së strukturuar me gojë do të vlerësohen lidhur me:

* + Eksperiencën e tyre;
	+ Njohuritë, aftësitë dhe kompetencën lidhur me pozicionin për të cilin po aplikojnë;
	+ Njohjen e kuadrit ligjor;
	+ Vizioni, motivimi dhe pritshmërinë e tyre për karrierën në përgjithësi.
1. Kandidatët do të vlerësohen nga “Komiteti i Përhershëm i Pranimit”, (KPP), i ngritur pranë Institucionit të Presidentit të Republikës.

Totali i pikëve të vlerësimit të kandidatit është 100, të cilat ndahen përkatësisht:

* + për vlerësimin e jetëshkrimit (CV) të kandidatëve, që konsiston në vlerësimin e arsimimit, të përvojës e të kualifikimeve, të lidhura me fushën, deri në 15 pikë;
	+ për intervistën e strukturuar me gojë, deri në 25 pikë;
	+ për vlerësimin me shkrim, deri në 60 pikë.
1. Njësia përgjegjëse pranë Institucionit të Presidentit të Republikës, do të njoftojë kandidatët për rezultatin e konkurimit, në mënyrë individuale (nëpërmjet adresës e-mail). Ankesat (nëse ka) nga kandidatët për rezultatin e pikëve, paraqiten në “Komitetin e Përhershëm të Pranimit” (KPP), brenda 5 ditëve kalendarike nga data e njoftimit individual dhe ankuesi merr përgjigje brenda 5 ditëve kalendarike nga data e depozitimit të saj.

ç) Njësia përgjegjëse, pas përfundimit të procedurave të ankimimit, shpall fituesin (me 70 pikë e lartë), në portalin “Shërbimi Kombëtar i Punësimit”, dhe në faqen zyrtare të Institucionit të Presidentit të Republikës [www.president.al,](http://www.president.al/) brenda datës 19.11.2025.

**INSTITUCIONI I PRESIDENTIT TË REPUBLIKËS**